တမာတစ်ခက် သွားတစ်သက်

တမာတစ်ခက် သွားတစ်သက် သည် မြန်မာဆိုရိုးစကား ဖြစ်သည်။

အဓိပ္ပာယ်

တမာတစ်ခက် သွားတစ်သက် ဆိုသည်မှာ တမာကိုင်း သို့မဟုတ် တမာသားဖြင့် ပြုလုပ်ထားသော သွားပွတ်တံဖြင့် သွားတိုက်ပါက သွားများ တစ်သက်လုံး ခိုင်ခံ့ပြီး ကျန်းမာစေသည်ဟု ဆိုလိုသည်။ ဤဆိုရိုးစကားသည် တမာ၏ ဆေးဖက်ဝင် အကျိုးအာနိသင်ကို ဖော်ပြသည်။ တမာတွင် သွားနှင့် ခံတွင်းကျန်းမာရေးအတွက် ကောင်းမွန်သော ပိုးသတ်အာနိသင်များ ပါဝင်သည်ဟု ယုံကြည်ကြသည်။ ထို့ကြောင့် တမာကိုင်းဖြင့် သွားတိုက်ခြင်းသည် သွားများကို သန့်ရှင်းစေပြီး သွားနှင့် ခံတွင်းဆိုင်ရာ ရောဂါများကို ကာကွယ်ပေးနိုင်သည်ဟု ဆိုလိုသည်။ ဤအယူအဆသည် ရှေးခေတ် မြန်မာလူမျိုးများ၏ သဘာဝဆေးဝါးနှင့် ကျန်းမာရေးဆိုင်ရာ အသိပညာကို ထင်ဟပ်စေသည်။

ကိုးကားချက်များ

   အချို့ကလည်း ထနောင်းပင့်ခွာ၊ တမာတစ်ခက်၊ သွားတစ်သက်ဟု မိန့်ကြပါသည်။ ထနောင်းပင်က အခေါက်ကို အထက်သို့ ပင့်၍ ခွာယူပြီးသော် တမာတစ်ခက် အရွက်နှင့် ဆတူစပ်ပြီးလျှင် အမှုန့်ပြု၍ သိပ်သော် ပျောက်ကင်းကြောင်း မိန့်ကြပါသည်။ [၁၂၉၅-ခန့်] လွယ်အိတ်။ ၃၄၉။
   တမာတစ်ခက် သွားတစ်သက် ဆိုသည့်အတိုင်း တမာရိုးဖြင့် သွားကို ပွတ်တိုက်ပေးပါ။ (သွားစင်ကြယ်၍ သွားပိုးများကို နိုင်သည်၊ လျှာအရသာတွေ့သည်။) [၁၃၁၇-ခန့်] အိမ်ဆေး။ ၂၉၂။

ကိုးကား

Category:မြန်မာဆိုရိုးစကားများ